****

**Rear Admiral J. V. Bainimarama, CF(Mil),OSt.J, MSD, jssc, psc**

**Prime Minister and Minister for Finance, Strategic Planning, National Development and Statistics, Public Service, Peoples Charter for Change and Progress, Information, iTaukei Affairs, Sugar Industry and Lands and Mineral Resources**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VOSA E NA DOLAVI NI NABUA RUGBY GYMNASIUM**

**Nabua Village Fri. 25th July, 2014**

**NABUA 1300 Hours**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Na Turaga Petereni, Gone Turaga Ratu;**

**Turaga naTalatala Qase;**

**Chairman ni Komiti ni Koro o Nabua;**

**Turaga na Marama.**

Vinaka vakalevu na veiqaravi vakavanua au mai kidavaki kina e na yakavi nikua.

Au marau ni sa mai dola na vale ni vakaukauwa yago ni Timi ni Nabua ka veivuke kina na noqu Vale ni Volavola kei iratou na Mataisau mai na Mataivalu.

Na Kalavo ni Rakavi i Nabua, e bau dua vei ira na soqosoqo makawa e na Koro Turaga i Suva ka tekivu mai e na 1964. E a tauyavu mai na Mataveitokani ka dewe sara e na timi ni sotasota levu ni Suva Rugby Union.

Oqo e dua na Kalavo ni Rakavi e ra susugi kina na caruavou dau qito me yacova sara nodra dara na siqeleti vulavula ni Viti.

Vica talega vei ira na dau ni veivakatavulici kei ira na vakailesilesi e na timi ni noda Vanua era a susugi talega mai e na loma ni kalavo oqo.

Kilai levu na timi ni Nabua ni a mai Laveta na vakatagedegede ni qito lewe yavitu e na noda Vanua ka vakatalega kina e na vuravura. Mai susugi talega e so na yaca rogolevu e na Rakavi e Vuravura me vakataki Waisale Serevi.

E dua na i sausau mai tea na matatimi ni Viti sa ikoya na kena mai rawati vakatolu veitarataravi na qaqa mai Hong Kong. Tekivu yani oqori mai na Soqosoqo ni Rakavi Nabua e na veisusu nei Ratu Kitione Tuibua.

Ka uasivi duadua na nodra susugi na cauravou e na itikotiko o Nabua kei na vei tikotiko voleka. O Nabua e dau kilai tu ena basulawa mai vei ira na tabagone.

Sa mai veisautaka na i rairai qori na qito rakavi ka sa laurai sara na veisau e na nodra sa kune cakacaka na cauravou ka so era sa dewa sara e na qito e vavalagi. Na tuvatuva oqori se sega ni veisau ka sa laurai sara e levu na gone, era dewa yani e na vei cakacaka e na vuku ni qito.

Dua na vuna dau tokona kina noqu Matanitu na qito, vakauasivi na rakavi ni sa dau vurevure ni cakacaka vei ira na noda Tabagone. Levu era sa dewa yani ki valagi e na vakagedegede ni Professional Rugby ka sa ra rawata sara kina na nodra bula kei ira nodra vuvale.

Au sa kerekere e na Lotu kei na Vanua, ka o ni sa mai takele tu ni veiwekani e Nabua me ra dau tokoni na Tabagone e na nodatou loma ni itikotiko. Me ra dau tokoni e na nodra sasaga e na qito, na vuli kei na vei sasaga e so ka rawa kina me ra rawata na nodra bula e na veisiga ni mataka.

Au vakavinavinaka tale vei kemuni na qase ni a tekivuna mai na Kalavo ni Rakavi e Nabua e na rai me ra vukei ko ira na Tabagone.

Vei kemuni na luveda, Tabagone, sa noqu i tautau mo ni dau sasaga e na veika e vinaka, ka mo ni rawata kina na nomuni bula kei ira nomuni vuvale e na veisiga ni mataka. Ni kakua ni veitaliataka na sasaga e ra mai rawata na nomuni vakailesilesi ni Timi ni Nabua ka moni vakayagataka vinaka me tarai kina na i solisoli se taledi sa vakarautaka vei kemuni na Kalou.

E vica na mala ni vosa oqori, sa ka dokai kina vei au me’u mai dolava na Nabua Rugby Gymnasium.

Vinaka Vakalevu.

\_\_\_\_\_\_\_\_\_\_\_\_\_\_\_\_\_\_